《答赵宗白宣州寄诗次韵》
宋代·区仕衡

三载樟亭信到迟，偏劳双鲤寄相思。
玄晖有兴期频订，太白曾游亦自奇。
顾我尝为秋圃客，知君不废敬亭诗。
未须更道澄江练，只候飞凫上赤墀。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。